CELEX: C2006/294/41
Language: el
Date: 2006-12-02 00:00:00
Title: Υπόθεση C-371/06: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden στις 12 Σεπτεμβρίου 2006 — Benetton Group SpA κατά G-Star International B.V.

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/23
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden στις 12 Σεπτεμβρίου 2006 — Benetton Group SpA κατά G-Star International B.V.
   (Υπόθεση C-371/06)
   (2006/C 294/41)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   
      Αναιρεσείουσα: Benetton Group SpA.
   
      Αναιρεσίβλητη: G-Star International B.V.
   Προδικαστικά ερωτήματα
   
               1)
            
            
               Έχει το άρθρο 3, παράγραφος 1, στοιχείο β', πρώτη περίπτωση (1), της πρώτης οδηγίας του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, την έννοια ότι ο περιεχόμενος σ' αυτό λόγος αποκλεισμού εμποδίζει διαρκώς την καταχώριση ως σήματος ενός σχήματος, όταν η φύση του προϊόντος είναι τέτοια, ώστε η εξωτερική του εμφάνιση και η μορφή που έχει λάβει καθορίζουν, λόγω της ομορφιάς ή του πρωτότυπου χαρακτήρα τους, πλήρως ή σε σημαντικό βαθμό την εμπορική του αξία ή αυτός ο λόγος αποκλεισμού στερείται εφαρμογής, αν πριν από την αίτηση καταχωρίσεως το καθοριστικό γεγονός για την ικανότητα προσελκύσεως του εν λόγω σχήματος για το κοινό ήταν ότι είχε καταστεί ως επί το πλείστον γνωστό ως διακριτικό στοιχείο;
            
         
               2)
            
            
               Αν στο πρώτο ερώτημα δοθεί απάντηση υπό την τελευταία αυτή έννοια: σε ποιο βαθμό πρέπει η ικανότητα προσελκύσεως να έχει καταστεί το κυρίαρχο στοιχείο, ώστε ο λόγος αποκλεισμού να μην έχει πλέον εφαρμογή;
            
         
      (1)  Πρώτη οδηγία 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ 1989 L 40, σ. 1).